**Bradley William "Brad" Stuart** (s. 6. marraskuuta 1979 Rocky Mountain House, Alberta) on kanadalainen ammattilaisuransa lopettanut jääkiekkoilija, pelipaikaltaan puolustaja. Hän pelasi urallaan 16 kautta ja yli 1 000 ottelua NHL-liigassa edustaen kuutta eri seuraa. Kaudella 2007–2008 Stuart voitti Stanley Cupin pelatessaan Detroit Red Wingsissä.

Ura
---

Stuart pelasi junioriuransa melkein kokonaan WHL-liigan Regina Patsissa, lukuun ottamatta kauden 1998–1999 loppuosaa jonka hän pelasi Calgary Hitmenissä. Hän oli junioriaikoina yksi liigan parhaista pelaajista, joten oli luonnollista että hänet varattiin pienellä numerolla. San Jose Sharks varasi hänet nimittäin vuoden 1998 varaustilaisuuden kolmantena pelaajana.

Stuart siirtyi NHL:ään kausi varauksensa jälkeen. Hän pelasi hyvän tulokaskauden, joka huomioitiin kauden päätyttyä parhaan tulokkaan Calder Trophy -äänestyksen toisella sijalla sekä paikkana NHL:n tulokkaiden tähdistöjoukkueessa.

Vaikka Stuart esitti tasaisia otteita pisteiden valossa San Josessa, hänet myytiin suuressa pelaajakaupassa marraskuussa 2005 Boston Bruinsiin yhdessä Marco Sturmin ja Wayne Primeaun kanssa. Toiseen suuntaan matkasi Joe Thornton. Ensimmäisellä kaudellaan Bostonissa Stuart teki uuden piste-ennätyksensä, 43 pistettä.

Kaudella 2006–2007 Stuart myytiin Calgary Flamesiin, jälleen Wayne Primeaun kanssa. Vaihdossa Calgary antoi Chuck Kobasewin ja Andrew Ferencen.

Stuartin sopimus loppui kevääseen 2007, joten hän oli vapaa pelaaja. Stuart kirjoitti kesällä yksivuotisen, 3,5 miljoonan dollarin sopimuksen Los Angeles Kingsin kanssa. Pelaajasiirtojen takarajalla Los Angeles kauppasi Stuartin Detroit Red Wingsiin. Stuart voitti kauden päätteeksi alussa Red Wingsissä Stanley Cupin.

Kesällä 2008 Stuart oli jälleen vapaa pelaaja, mutta hän päätti jatkaa uraansa Red Wingsissä tehden neljän kauden sopimuksen joka oli arvoltaan 15 miljoonaa dollaria. Ennen vapautumista vapaaksi pelaajaksiksi kesällä 2012 Red Wings myi miehen oikeudet San Jose Sharksiin.

Stuart pelasi kaudet 2012–2013 ja 2013–2014 San Josessa. Kesällä 2014 hänet myytiin Colorado Avalancheen vaihdossa kahteen varaustilaisuuden varausvuoroon. Stuartilla oli vielä yksi kausi pelaajasopimusta jäljellä, mutta Avalanche teki hänen kanssaan uuden kolmivuotisen sopimuksen. Kauden 2015–2016 jälkeen Avalanche osti Stuartin sopimuksen viimeisen vuoden ulos ja hän päätti lopettaa pelaajauransa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1995–96 | Regina Pats | WHL | 3 | 0 | 0 | 0 | 0 | — | — | — | — | — |
| 1996–97 | Regina Pats | WHL | 57 | 7 | 36 | 43 | 58 | 5 | 0 | 4 | 4 | 4 |
| 1997–98 | Regina Pats | WHL | 72 | 20 | 45 | 65 | 82 | 9 | 3 | 4 | 7 | 10 | Kakkostähdistö |
| 1998–99 | Regina Pats | WHL | 29 | 10 | 19 | 29 | 43 | — | — | — | — | — |
|  | Calgary Hitmen | WHL | 30 | 11 | 22 | 33 | 26 | 21 | 8 | 15 | 23 | 59 | Ykköstähdistö |  |  |  |  |  | JMM | 7 | 0 | 1 | 1 | 2 |
| 1999–00 | San Jose Sharks | NHL | 82 | 10 | 26 | 36 | 32 | 12 | 1 | 0 | 1 | 6 |
| 2000–01 | San Jose Sharks | NHL | 77 | 5 | 18 | 23 | 56 | 5 | 1 | 0 | 1 | 0 |  |  |  |  |  |  | MM | 7 | 1 | 1 | 2 | 6 |
| 2001–02 | San Jose Sharks | NHL | 82 | 6 | 23 | 29 | 39 | 12 | 0 | 3 | 3 | 8 |
| 2002–03 | San Jose Sharks | NHL | 36 | 4 | 10 | 14 | 46 | — | — | — | — | — |
| 2003–04 | San Jose Sharks | NHL | 77 | 9 | 30 | 39 | 34 | 17 | 1 | 5 | 6 | 13 |
| 2005–06 | San Jose Sharks | NHL | 23 | 2 | 10 | 12 | 14 | — | — | — | — | — |  |  |  |  |  |  | MM | 9 | 0 | 3 | 3 | 14 |
|  | Boston Bruins | NHL | 55 | 10 | 21 | 31 | 38 | — | — | — | — | — |
| 2006–07 | Boston Bruins | NHL | 48 | 7 | 10 | 17 | 26 | — | — | — | — | — |
|  | Calgary Flames | NHL | 27 | 0 | 5 | 5 | 18 | 6 | 0 | 1 | 1 | 6 |
| 2007–08 | Los Angeles Kings | NHL | 63 | 5 | 16 | 21 | 67 | — | — | — | — | — |
|  | Detroit Red Wings | NHL | 9 | 1 | 1 | 2 | 2 | 21 | 1 | 6 | 7 | 14 | Stanley Cup |
| 2008–09 | Detroit Red Wings | NHL | 67 | 2 | 13 | 15 | 26 | 23 | 3 | 6 | 9 | 12 |
| 2009–10 | Detroit Red Wings | NHL | 82 | 4 | 16 | 20 | 22 | 12 | 2 | 4 | 6 | 8 |
| 2010–11 | Detroit Red Wings | NHL | 67 | 3 | 17 | 20 | 40 | 11 | 0 | 2 | 2 | 8 |
| 2011–12 | Detroit Red Wings | NHL | 81 | 6 | 15 | 21 | 29 | 5 | 0 | 1 | 1 | 0 |
| 2012–13 | San Jose Sharks | NHL | 48 | 0 | 6 | 6 | 25 | 11 | 1 | 2 | 3 | 2 |
| 2013–14 | San Jose Sharks | NHL | 61 | 3 | 8 | 11 | 35 | 7 | 0 | 0 | 0 | 0 |
| 2014–15 | Colorado Avalanche | NHL | 65 | 3 | 10 | 13 | 16 | — | — | — | — | — |
| 2015–16 | Colorado Avalanche | NHL | 6 | 0 | 0 | 0 | 0 | — | — | — | — | — |
| NHL yhteensä | 1056 | 80 | 255 | 335 | 565 | 142 | 10 | 30 | 40 | 77 |

Palkinnot
---------

* NHL:n tulokkaiden tähdistökentällinen 2000
* Stanley Cup 2008

Lähteet
-------

* Brad Stuart Legends of Hockey -sivustolla (englanniksi)

### Viitteet

1. ↑  Joe Thornton vaihtaa rannikkoa *jatkoaika.com*. Viitattu 17.3.2009.
2. ↑  Brad Stuart Calgaryn riveihin *jatkoaika.com*. Viitattu 17.3.2009.
3. ↑  NHL: Hossa suurkaupassa Pittsburghiin, Phoenix ja Rangers kaupoilla *jatkoaika.com*. Viitattu 17.3.2009.
4. ↑  Mark Kinz: Colorado Avalanche: Brad Stuart Contract No Longer A Burden Mile High Sticking. Viitattu 26.3.2024. (englanniksi)
5. ↑  Ryan Pike: Long-Timers: Brad Stuart Flames Nation. Viitattu 26.3.2024. (englanniksi)

Aiheesta muualla
----------------

* Brad Stuart The Internet Hockey Databasessa (englanniksi)
* Brad Stuart Jatkoaika.comissa (Internet Archive)